دونیا ساغلیق تشکیلاتی‌نین باش مودیری تدروس آدهانوم  قبریسوس اتیوپی-نین ایکینجی ان چوخ اها‌لیسی اولان بؤلگه‌سی آمهارادا داوام ائدن قارشیدورما‌لاردان ناراحات اولدوق‌لارینی بیلدیریب.
تدروس آدهانوم قبریسوس اول‌لری توییتر سوسیال مئدیا پلاتفورموندا آمهارا‌داکی قارشیدورما‌لار حاقیندا پای‌لاشیم ائدیب.
دونیا ساغلیق تشکیلاتی اتیوپی-نین ایکینجی ان چوخ اها‌لیسی اولان بؤلگه‌سی آمهارادا داوام ائدن زوراکی‌لیق‌دان ناراحات‌دیر" گبریسوس بیلدیریب. اونون سؤزلرینه گؤره، یول‌لارین باغلانماسی و اینترنتین موقتی دایاندیریلماسی سببیندن اینسانی یاردیم‌لارین الده ائدیلمه‌سینده چتین‌لیک‌لر یارانیب.
باش کاتیب "موناقیشه‌لر اینسان‌لارین ساغلام‌لیغینا بیرباشا تأثیر گؤستریر. بو، ساغلیق سیستم‌لری اوچون جدی و اوزون مودتلی نتیجه‌لره سبب اولا بیلر" دئییب.
آمهارادا ساغلام‌لیق خیدمت‌لرینه فاصیله‌سیز چیخیش و قورونماغا چاغیران گبریسوس دونیا ساغلیق تشکیلاتی و طرفداش‌لاری‌نین ایشلرینی داوام ائتدیره بیله‌جگینی سؤیله‌دی.
